3. etappe av Arctic Race of Norway 2014

3. etappe av Arctic Race of Norway 2014 gikk fra Alta til Kvænangsfjellet den 16. august 2014 og var 132 km lang.

 Rute og referat 
 Rute  Alta (start) Aslakheimtunnelen (200 m) Tyskhaugtunnelen (200 m)  Kvenvikmoen  Kåfjord  Talvik (mellomsprint)  Gjermundsby  Isnestoften  Langfjordbotn  Bognelv    Alteidet (mellomsprint)  Burfjord  Baddereidet (bakkespurt)  Badderen Sørstraumen bru (440 m)  Sørstraumen (mellomsprint)  Kvænangsfjellet (bakkespurt, og målgang)mini|Simon Špilak fra Katjusja vant 3. etappe av Arctic Race of Norway 2014.
3. etappe av Arctic Race tok rytterne fra Alta, 132 kilometer langs Norges nordlige kyststripe og avsluttet på Kvænangsfjellet.

Ettapen startet i et høyt tempo, men en trio kom seg unna i brudd tidlig. Albert Timmer (Giant-Shimano), Florian Sénéchal (Cofidis) og Vegard Robinson Bugge (Joker) bygget seg opp en ledelse på i underkant av tre minutter i regnværet.

Etter å ha vunnet begge mellomsprintene, angrep Timmer opp dagens første stigning, da det kun var 46 sekunder ned til hovedfeltet, hvor Belkin og Østerhus-Ridley ledet jakten på utbryterne. Idet Sénéchal og Robinson Bugge ble tatt igjen, overtok Katjusja kommandoen i feltet og tok igjen Timmer med 12 kilometer igjen til mål.

Fem nye ryttere angrep da feltet nærmet seg den 6,9 kilometer lange avsluttende stigningen opp Kvænangsfjellet, som hadde en gjennomsnittlig stigning på 5,7%. Rytterne bygde seg opp et lite forsprang og hovedfeltet slo sprekker, da sloveneren Simon Špilak fra Katjusja angrep og fikk følge av nederlenderen Steven Kruijswijk fra Belkin.

De to fikk avstand til de andre, og motvind satte stopper for andre motangrep. Špilak tok etappeseieren foran Kruijswijk som overtok sammenlagtledelsen fra lagkameraten Lars Petter Nordhaug. Franskmannen Jonathan Hivert (Belkin) kom 15 sekunder bak vinneren og tok tredjeplassen foran etappevinneren fra 2. etappe, Alexander Kristoff.

 Resultater 

 Øvrige stillinger etter etappen 

 Referanser 

 Eksterne lenker 


3
Kategori:Sportsarrangementer i Finnmark
Kategori:Sportsarrangementer i Troms